Burgemeester geskok oor bylmoorde | Maroela Media
"Dit is die gewelddadigste voorval oor die afgelope tyd," het Gungubele gesê.
Maroela Media het vroeër berig die seun het Vrydag sy 42-jarige ma, sy 58-jarige ouma, sewejarige broer en drie maande oue babasussie met 'n byl doodgekap. Twee van sy sussies het by die bure om hulp gaan aanklop. Hy is kort daarna aangekeer. Klik hier om meer te lees.
Gunguble het 'n span van gemeenskapsleiers, gelei deur plaaslike raadslede, saamgestel om met die begrafnisreëlings te help. Maatskaplike werkers sal die familie van traumaberading voorsien.
Die saak is Maandag in die Benoni-landdroshof tot Woensdag uitgestel. Die tiener was nie in die hof nie. Lt.kol. Lungelo Dlamini, woordvoerder van die polisie, het gesê hy ondergaan nog 'n sielkundige ondersoek in die hospitaal.